
นโยบายและกลยุทธ์การบริหารทรัพยากรบุคคล 3 ปี
(พ.ศ.2561-2563)
บทที่ 1
บทนำ
1.หลักการและเหตุผล
	บุคลากรเป็นทรัพยากรที่มีคุณค่าและจำเป็นอย่างยิ่งในการบริหารงานของทุกองค์กร ถ้าขาดการบริหารทรัพยากรบุคคลให้มีประสิทธิภาพ จะส่งผลให้การทำงานมีประสิทธิผล ล่าช้า และเกิดความเสียหายต่อองค์กร ดังนั้นองค์กรจำเป็นต้องจัดทำนโยบายและแผนกลยุทธการบริหารทรัพยากรบุคคล เพื่อพัฒนาบุคลากรให้มีความรู้ ทักษะ ทัศนคติ คุณธรรมและจริยธรรม อันจะทำให้ปฏิบัติหน้าที่ราชการในตำแหน่งนั้นได้อย่างมีประสิทธิภาพ และให้บุคลากรมีขวัญและกำลังใจในการปฏิบัติงาน
	จากหลักการและเหตุผลดังกล่าว องค์การบริหารส่วนตำบลละอุ่นเหนือ จึงได้จัดทำนโยบายและกลยุทธ์การบริหารทรัพยากรบุคคล 3 ปี (พ.ศ.2561-2563)ขึ้นเพื่อเป็นการกำหนดให้พนักงานส่วนตำบลทุกคนต้องได้รับการพัฒนาทุกตำแหน่ง โดยสอดคล้องกับแผนอัตรากำลังสามปี (พ.ศ.2561-2563) ต่อไป
2.วัตถุประสงค์
	2.1 เพื่อเป็นการพัฒนาบุคลากร และเพิ่มพูนความรู้ ทักษะ ทัศนคติที่ดี และวิธีการปฏิบัติงานตามลักษณะงานที่รับผิดชอบ
	2.2 เพื่อให้บุคลากรสามารถปฏิบัติราชการได้อย่างมีประสิทธิภาพ ในสถานการณ์การเปลี่ยนแปลงที่เกิดขึ้น
	2.3 เพื่อให้บุคลากรทุกคนได้รับการพัฒนาด้านคุณธรรม และจริยธรรม
	2.4 เพื่อเป็นแนวทางในการดำเนินงานการจัดการพัฒนาและฝึกอบรมบุคลากรในองค์การบริหารส่วนตำบล
	2.5 เพื่อดำรงรักษาบุคลากรที่มีประสิทธิภาพให้อยู่คู่องค์กรต่อไป

3.เป้าหมาย
	ความคาดหวังในการบริหารทรัพยากรบุคคลขององค์การบริหารส่วนตำบลละอุ่นเหนือ
· ระยะสั้น
	ผู้บริหาร
3.1.1 พนักงานในองค์กรสามารถนำนโยบายของผู้บริหารไปปฏิบัติให้สำเร็จลุล่วง
3.1.2 การบริหารงานขององค์กรเป็นไปอย่างโปร่งใส พนักงานมีคุณธรรม และจริยธรรม
3.1.3 พนักงานมีความรู้ และมีทักษะในการปฏิบัติงานเพื่อให้การปฏิบัติงานขององค์กรมี	ประสิทธิภาพและประสิทธิผล

	พนักงานส่วนตำบล
	      3.1.4 องค์กรให้การสนับสนุนพนักงานส่วนตำบลตำแหน่งสายงานผู้บริหารทุกคนให้ได้รับการพัฒนาในแต่ละปี อย่างน้อย 1 หลักสูตร/โครงการ
	      3.1.5 องค์กรให้การสนับสนุนพนักงานส่วนตำบลตำแหน่งสายงานผู้ปฏิบัติทุกคนให้ได้รับการพัฒนาในแต่ละปีอย่างละ 1 หลักสูตร/โครงการ
	      3.1.6 องค์กรให้การสนับสนุนลูกจ้างประจำ/พนักงานจ้าง ให้ได้รับการพัฒนาในแต่ละปี อย่างน้อย 1 หลักสูตร/โครงการ
	      3.1.7 ข้าราชการมีความรู้และความเข้าใจในการปฏิบัติหน้าที่
	      3.1.8 ข้าราชการนำหลักธรรมภิบาลมาปฏิบัติใช้ในการบริหารงานบุคคลอย่างโปร่งใส

	ประชาชน
 	      3.1.9 สามารถให้บริการประชาชนอย่างรวดเร็วและมีประสิทธิภาพ 
	      3.2.0 ประชาชนพึงพอใจในการให้บริการของพนักงาน
	      3.2.1 นำความคิดเห็นของประชาชนมาปรับปรุงแก้ไขการให้บริการกับประชาชน

	ความคาดหวังในการบริหารทรัพยากรบุคคลขององค์การบริหารส่วนตำบลละอุ่นเหนือ
· ระยะยาว

	ผู้บริหาร
	      3.2.2 มีศักยภาพในการบริหารจัดการเพื่อตอบสนองความต้องการของประชาชนในพื้นที่
	      3.2.3 สามารถปฏิบัติงานสู่ความเป็นเลิศในด้านการบริหารจัดการ

	พนักงานส่วนตำบล
		3.2.4 องค์การบริหารส่วนตำบลละอุ่นเหนือ เป็นองค์กรน่าอยู่
		3.2.5 มีความเจริญก้าวหน้าในสายอาชีพ และหน้าที่ราชการ

	ประชาชน
		3.2.6 องค์กรมีการบริหารการจัดการที่ดี มีความโปร่งใสในการบริหารงาน
		3.2.7 องค์การสามารถเป็นที่พึ่งของประชาชนในพื้นที่ได้อย่างดียิ่ง
		3.2.8 องค์กรสามารถทำงานตอบสนองความต้องการของประชาชนได้

บทที่ 2
การวิเคราะห์ศักยภาพขององค์การบริหารส่วนตำบลละอุ่นเหนือ
การวิเคราะห์ปัจจัยภายใน/ภายนอก
1.ปัจจัยภายใน
	ด้าน
	จุดแข็งในการพัฒนา
	จุดอ่อนในการพัฒนา

	1.ด้านการบริหาร
	1.1 การประสานงาน : มีความร่วมมือร่วมใจในการปฏิบัติงานเนื่องจากมีความสามัคคีภายในองค์กรและทราบวัตถุประสงค์ในการปฏิบัติงานอย่างชัดเจน
1.2 การมอบอำนาจ : ตามศักยภาพภายใต้อำนาจหน้าที่ในขอบเขตของกฏหมาย
1.3 การกำกับดูแลและเป็นไปอย่างสม่ำเสมอเพื่อความเรียบร้อย
	1.1 การแบ่งส่วนราชการ : ยังไม่ครอบคลุมภารกิจทั้งหมด


1.2 การวางแผน : ประชาชนมีส่วนร่วมในการกำหนดแนวทางการพัฒนาในระดับต่ำ

	2.ด้านระเบียบ กฎหมาย ข้อบัญญัติ
	ปลัดองค์การบริหารส่วนตำบล มีความรู้ความสามารถด้านงานกฏหมายพร้อมให้คำปรึกษา
	2.1 การออกข้อบัญญัติ : ประชาชนเข้ามามีส่วนร่วมน้อย
2.2 การบังคับใช้ : ประชาชนยังรับทราบน้อย

	3.ด้านบุคลากร
	3.1 วินัย : มีวินัยและปฏิบัติตามระเบียบข้อกฏหมาย
3.2พฤติกรรม:ประพฤติตัวเป็นตัวอย่างที่ดี
มีความน่าเชื่อถือ
3.3 ความเจริญก้าวหน้า : เปิดโอกาสและสนับสนุนให้พนักงานส่วนตำบล ลูกจ้าง พนักงานจ้างเข้าสอบแข่งขันในระดับที่สูงขึ้น
	3.1 คุณภาพของงาน: ปานกลาง ควรให้ความรู้เพิ่มเติม
3.2 ทัศนคติ: ปานกลาง ควรให้ความรู้เพิ่มเติม
3.3 อัตรากำลัง: ยังไม่เหมาะสมกับปริมาณงาน

	4.ด้านงบประมาณ
	4.1 เงินอุดหนุน: ได้รับเงินอุดหนุนสมควรกับศักยภาพของพื้นที่
	4.1 การชำระภาษี: ประชาชนในพื้นที่ยังขาดความตื่นตัวในการร่วมรับผิดชอบเรื่องภาษีต่างๆ

	5.ด้านระบบฐานข้อมูล
	5.1 การจัดเก็บข้อมูล : มีการจัดเก็บข้อมูล จปฐ.
5.2 การปรับปรุงข้อมูล: มีการสำรวจข้อมูลปัจจุบันเสมอ
5.3 การมีส่วนร่วม: ชุมชนให้ความร่วมมือในการสำรวจข้อมูล
	5.1 คุณภาพของข้อมูล: ข้อมูลที่ได้รับเป็นข้อมูลที่ยังปิดบังซ่อนเร้นไม่ให้ความร่วมมืออย่างเต็มที่

	6.ด้านทรัพยากร เครื่องมือและอุปกรณ์ในการทำงาน
	6.1 จำนวน: เหมาะสมกับปริมาณงาน
	6.1 เทคโนโลยีทันสมัย: มีการนำมาใช้แต่บุคลากรยังขาดความรู้ในการใช้ให้เกิดประโยชน์สูงสุด

2.ปัจจัยภายนอก
	ด้าน
	จุดแข็งในการพัฒนา
	จุดอ่อนในการพัฒนา

	1.ด้านการเมือง
	1.1 ระดับความขัดแย้ง: เป็นโอกาสที่แต่ละฝ่ายต่างตรวจสอบการทำงานของกันและกัน ส่งผลดีต่อประชาชนและท้องถิ่น
	1.1 กลุ่มผลประโยชน์ นักการเมืองเป็นนักธุรกิจที่มุ่งหากำไรจากการเข้ามาดำรงตำแหน่งทางการเมือง

	2.ด้านเศรษฐกิจ
	2.1 เศรษฐกิจรวม: ประชาชนเริ่มตื่นตัวในการใช้จ่ายอย่างประหยัดและพอเพียง
	2.1 การสาธาณภัย:  ในฤดูฝนปริมาณน้ำฝนเยอะทำให้เกษตรกรได้รับผลกระทบ

	3.ด้านสังคม
	3.1 วัฒนธรรม: มีการฟื้นฟู สนับสนุน วัฒนธรรม ประเพณีในท้องถิ่นมากขึ้น
3.2 การสื่อสาร: มีความสะดวก รวดเร็ว
	3.1 สังคม: จะเริ่มเป็นสังคมเมืองที่มีความเอื้ออาทรลดลง และเห็นแก่ตัวมากขึ้นทำให้ขาดการรวมพลัง

	4.ด้านนโยบายรัฐบาล
	4.1 การกำหนดนโยบาย: มีการริเริ่มนโยบายใหม่ๆสามารถตอบสนองความต้องการของประชาชนได้
	4.1 การปฏิบัติตามนโยบาย: นโยบายใหม่ซึ่งบุคลากรยังขาดแนวทางในการดำเนินงาน

	5.ด้านเทคโนโลยี
	5.1 การคิดค้น: เทคโนโลยีราคาถูกลงเนื่องจากสามารถคิดค้นและผลิตได้เองในประเทศ
	5.1 บุคลากรยังใช้เทคโนโลยีไม่คุ้มค่าให้เกิดประโยชน์สูงสุด

บทที่ 3
นโยบายและกลยุทธ์ การบริหารงานบุคคล
นโยบายและกลยุทธ์การบริหารทรัพยากรมนุษย์ องค์การบริหารส่วนตำบลละอุ่นเหนือ
	บุคลากรถือว่าทรัพยากรมนุษย์เป็นปัจจัยที่สำคัญและมีคุณค่ายิ่งในการขับเคลื่อนการดำเนินธุรกิจขององค์กร จึงได้กำหนดนโยบายการบริหารทรัพยากรบุคคลขึ้น สำหรับใช้เป็นกรอบและแนวทางในการจัดทำแผนการบริหารทรัพยากรมนุษย์ เพื่อเพิ่มความคุ้มค่าของการใช้ทรัพยากรมนุษย์ ให้การบริหารทรัพยากรมนุษย์เกิดความเป็นธรรม โปร่งใส ตรวจสอบได้ และให้ผู้ปฏิบัติงานมีความสุข มีขวัญ และกำลังใจที่ดีเกิดพึงพอใจในการปฏิบัติงาน และศักยภาพเพิ่มในการปฏิบัติงานเพิ่มขึ้น จึงมีนโยบาย และกลยุทธ์ด้านต่างๆ ดังนี้
	1.นโยบายด้านการปรับปรุงโครงสร้างระบบงานและการบริหารอัตรากำลัง
		เป้าประสงค์ วางแผน สนับสนุนและส่งเสริมให้มีโครงสร้าง ระบบงาน การจัดกรอบอัตรากำลังและการบริหารอัตรากำลังให้เหมาะสมกับภารกิจขององค์กรและเพียงพอ มีความคล่องตัวต่อการขับเคลื่อนการดำเนินงานของทุกหน่วยงานในองค์กร รวมทั้งมีระบบการประเมินผลที่มีประสิทธิผล เชื่อมโยงกับผลตอบแทนและมีการกำหนดสมรรถนะและลักษณะที่พึงประสงค์ของพนักงานที่องค์กรคาดหวัง
		กลยุทธ์ 
		1.ทบทวนและปรับปรุงโครงสร้างองค์กร ระบบงาน และกรอบอัตรากำลัง ให้สอดคล้องกับวิสัยทัศน์ พันธกิจ และแผนการปรับบทบาทและภารกิจขององค์การบริหารส่วนตำบลละอุ่นเหนือ ปี 2561-2563 
		2.จัดทำสมรรถนะ และนำสมรรถนะมาใช้เป็นเครื่องมือในการบริหารทรัพยากรมนุษย์ ทั้งด้านการสรรหา การเลื่อนขั้นและปรับตำแหน่ง การประเมินผลการปฏิบัติงาน การวางแผนการพัฒนาบุคลากร และการบริหารผลตอนแทน
		3.มีเส้นทางความก้าวหน้าของสายอาชีพ
		4.จัดทำระบบประเมินผลการปฏิบัติงานตามผลสัมฤทธิ์ของงานและสมรรถนะหลัก
		5.จัดทำแผนการสืบทอดตำแหน่งงาน และการบริหารจัดการคนดีและคนเก่งขององค์กร
	2.ด้านการพัฒนาบุคลากร
		เป้าประสงค์ ส่งเสริมให้มีการพัฒนาอย่างเป็นระบบ ทั่วถึง และต่อเนื่อง โดยการเพิ่มพูนความรู้ ความสามารถ ศักยภาพ และทักษะการทำงาน ที่เหมาะสม สอดคล้องกับสถานการณ์ วิสัยทัศน์ และยุทธศาสตร์ขององค์การ เพื่อให้การขับเคลื่อนการดำเนินงานตามพันธกิจขององค์กร เป็นไปอย่างมีประสิทธิภาพและประสบผลสำเร็จตามเป้าหมาย รวมทั้งส่งเสริมคุณภาพและจริยธรรมให้กับบุคลากรในองค์กร

		กลยุทธ์ 
		1.จัดทำแผนพัฒนาบุคลากรให้สอดคล้องกับบทบาทและภารกิจของ องค์การบริหารส่วนตำบล
		2.จัดทำแผนพัฒนาบุคลากรตามตำแหน่งงานและสายอาชีพตามสมรรถนะ แผนการสืบทอดตำแหน่งและการบริหารจัดการคนดีและคนเด่งขององค์กร
		3.พัฒนาศักยภาพผู้บริหาร และเพิ่มขีดความสามารถในการปฏิบัติงานให้กับผู้ปฏิบัติงานทุกระดับตามสายอาชีพและตำแหน่งอย่างต่อเนื่อง
		4.ส่งเสริมให้บุคลากรยึดมั่นในวัฒนธรรมองค์กร ปฏิบัติตามจรรยาบรรณขององค์การบริหารส่วนตำบลละอุ่นเหนือ
		5.พัฒนางานด้านการจัดการความรู้ องค์ความรู้ เพื่อสร้างวัฒนธรรมการเรียนรู้ การถ่ายทอดความรู้ การแลกเปลี่ยนความรู้และประสบการณ์ในการทำงานอย่างต่อเนื่อง
	3.ด้านการพัฒนาระบบสารสนเทศ
		เป้าประสงค์ ส่งเสริมและสนับสนุนให้มีการพัฒนาระบบเทคโนโลยสารสนเทศมาใช้ในการบริหารจัดการทรัพยากรมนุษย์ เพื่อให้ได้ข้อมูลที่ถูกต้อง ครบถ้วน รวดเร็ว ทันสมัยและเป็นปัจจุบัน ช่วยลดขั้นตอนของงานปริมาณเอกสาร สามารถนำไปวิเคราะห์เพื่อการวางแผนตัดสินใจในการปฏิบัติงาน และใช้บริหารงานด้านบุคลากรได้อย่างมีประสิทธิภาพ
		กลยุทธ์
		1.พัฒนาระบบฐานข้อมูลบุคลากร
		2.ปรับปรุงแผนพัฒนาระบบสารสนเทศด้านการบริหารจัดการบุคลากรให้ผู้ปฏิบัติงานเพื่อรองรับการใช้งานระบบ และเพิ่มขีดความสามารถของบุคลากรเพื่อรองรับการพัฒนาระบบในอนาคต
		3.เสริมสร้างความรู้เกี่ยวกับระบบสารสนเทศด้านการบริหารจัดการบุคลากรให้ผู้ปฏิบัติงานเพื่อรองรับการใช้งานระบบ และเพิ่มขีดความสามารถของบุคลากรเพื่อรองรับการพัฒนาระบบในอนาคต
	4.ด้านสวัสดิการ
		เป้าประสงค์ เสริมสร้างความมั่นคง ขวัญกำลังใจ คุณภาพชีวิตที่ดี ความผาสุกและพึงพอใจให้ผู้ปฏิบัติงาน เพื่อรักษาคนดี คนเก่งไว้กับองค์กร โดยการส่งเสริมความก้าวหน้าของผู้ปฏิบัติงานที่มีผลงานและสมรรถนะในทุกโอกาส สร้างช่องทางการสื่อสาร ให้สิ่งจูงใจ ผลประโยชน์ตอบแทนพิเศษ จัดสวัสดิการ ความปลอดภัย อาชีวอนามัย และสิ่งแวดล้อมในการทำงาน ตามความจำเป็นและเหมาะสมเป็นไปตามที่กฏหมายกำหนด และสนับสนุนการดำเนินกิจกรรมเพื่อสร้างความสัมพันธ์อันดีระหว่างผู้บริหารและพนักงานทุกระดับ

		กลยุทธ์
		1.ปรับปรุงระบบแรงจูงใจในการปฏิบัติงาน
		2.ปรับปรุงสภาพความปลอดภัย อาชีวอนามัย และสภาพแวดล้อมในการทำงาน
		3.ยกย่องพนักงานที่เป็นคนเก่ง คนดี และทำคุณประโยชน์ให้องค์กร
		4.ปรับปรุงระบบสวัสดิการ ผลตอนแทนพิเศษ
		5.ปรับปรุงช่องทางการสื่อสารด้านการบริหารทรัพยากรมนุษย์

บทที่ 4
การติดตามนโยบายและกลยุทธ์ การบริหารงานบุคคล 3 ปี (พ.ศ.2561-2563)
		องค์การบริหารส่วนตำบลละอุ่นเหนือ ได้แต่งคณะกรรมการทำงานการจัดการองค์ความรู้ (Knowledge Management Team) เพื่อทำการติดตามและประเมินผลนโยบายและกลยุทธ์การบริหารงานบุคคล และประกอบด้วย
1. นายสุภาพ คุ้มตะกั่ว		นายกอบต.ละอุ่นเหนือ  		ประธานคณะทำงาน
2. นายเรวัช ทวีวงศ์		ปลัดอบต.ละอุ่นเหนือ		คณะทำงาน
3. นางละออ บัวคง		ผู้อำนวยการกองคลัง		คณะทำงาน
4. นายนพดล ชุมแสง		ผู้อำนวยการกองช่าง		คณะทำงาน
5. นาย	คมสันติ์ จันทวงค์		หัวหน้าสำนักปลัด		คณะทำงาน/เลขานุการ                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           
โดยให้มีหน้าที่ติดตามและประเมินผลการพัฒนาพนักงานส่วนตำบล และบุคลากรขององค์การบริหารส่วนตำบล ละอุ่นเหนือเป็นประจำทุกปี และสรุปรายงานผลและข้อเสนอแนะในการติดตามประเมินผลให้นายกองค์การบริหารส่วนตำบลละอุ่นเหนือรับทราบ
















ประกาศองค์การบริหารส่วนตำบลละอุ่นเหนือ
เรื่อง  นโยบายและแผนกลยุทธ์การบริหารงานบุคคล 3 ปี ( พ.ศ. 2561 – 2563 ) 
***************************
		ด้วย องค์การบริหารส่วนตำบลละอุ่นเหนือ อำเภอละอุ่น จังหวัดระนอง ได้จัดทำนโยบายและแผนกลยุทธ์การบริหารงานบุคคล 3 ปี ( พ.ศ. 2561 – 2563 ) และได้แต่งคณะกรรมการทำงานการจัดการองค์ความรู้ (Knowledge Management Team) ตามคำสั่งที่ 0233/2560 ลงวันที่ 28 ธันวาคม 2560 เพื่อทำการติดตามและประเมินผลนโยบายและกลยุทธ์การบริหารงานบุคคลเพื่อการพัฒนาการบริหารงานบุคคลในองค์กรให้มีประสิทธิภาพและประสิทธิผลที่ดี นั้น
		จึงขอประชาสัมพันธ์ให้พนักงานส่วนตำบล ลูกจ้างประจำ พนักงานจ้างตามภารกิจ พนักงานจ้างทั่วไป ทราบและถือปฏิบัติร่วมกัน
	ทั้งนี้ ตั้งแต่บัดนี้เป็นต้นไป

			ประกาศ   ณ   วันที่    28     ธันวาคม  พ.ศ. 2560

( นายสุภาพ คุ้มตะกั่ว)
นายกองค์การบริหารส่วนตำบลละอุ่นเหนือ

